C 112/28
BG
Официален вестник на Европейския съюз
27.3.2023 г.
Други страни в производството: Съвет на Европейския съюз, Европейска комисия, Френска република, Кралство Нидерландия
Искания на жалбоподателя Жалбоподателят иска от Съда:
— да отмени решението на Общия съд от 30 ноември 2022 г. по съединени дела T-316/14 RENV и T-148/19 в частта, в която се отхвърлят жалбите за отмяна на Регламент за изпълнение (ЕС) 2015/513 на Съвета (1) от 26 март 2015 г., Регламент за изпълнение (ЕС) 2015/1325 на Съвета (2) от 31 юли 2015 г., Регламент за изпълнение (ЕС) 2015/2425 на Съвета (3) от 21 декември 2015 г., Регламент за изпълнение (ЕС) 2016/1127 на Съвета (4) от 12 юли 2016 г., Регламент за изпълнение (ЕС) 2017/150 на Съвета (5) от 27 януари 2017 г., Регламент за изпълнение (ЕС) 2017/1420 на Съвета (6) от 4 август 2017 г., Решение (ОВППС) 2019/25 на Съвета (7) от 8 януари 2019 г. и Решение (ОВППС) 2019/1341 на Съвета (8) of 8 август 2019 г. в частите, които се отнасят до PKK (a.k.a.
KADEK a.k.a.
KONGRA-GEL);
— да се произнесе с окончателно решение по въпросите, предмет на настоящата жалба, и да отмени посочените регламенти и решения за изпълнение в частите, които се отнасят до PKK (a.k.a.
KADEK a.k.a.
KONGRA-GEL);
— да осъди Съвета да заплати съдебните разноски, направени от жалбоподателя в настоящото производство и в производството по съединени дела T-316/14 RENV и T-148/19, ведно с лихви.
Основания и основни доводи Жалбоподателят твърди, че Общият съд е допуснал следните грешки в обжалваното решение:
I.
Общият съд допуснал грешка при прилагане на правото по отношение на член 1, параграф 3 от Обща позиция на Съвета (9) 2001/931 (наричана по-нататък „ОПС 931“), и по-конкретно при тълкуването на използваното в тази разпоредба понятие „цели“, както и при прилагането му в разглеждания случай.
Общият съд неправилно заключил, че твърдението за нарушение на член 1, параграф 3 от ОПС 931 трябва да се отхвърли.
II.
Общият съд неправилно приел, че Съветът може да счита заповедта на министъра на вътрешните работи на Обединеното кралство от 29 март 2001 г. (наричана по-нататък „решението на Обединеното кралство от 2001 г.“) за решение по член 1, параграф 4 от ОПС 931, тъй като последното било основано на неактуални факти, които не доказвали, че жалбоподателят е терористична група по смисъла на посочения член.
Общият съд неправилно отхвърлил твърдението за нарушение на член 1, параграф 3 и член 1, параграф 4 от ОПС 931 с мотива, че обжалваните актове са основани на решението на Обединеното кралство от 2001 г.
III.
Общият съд неправилно приел, че преразглеждането от страна на Съвета отговаряло на член 1, параграф 6 от ОПС 931 и било извършено надлежно, поради което твърдението на жалбоподателя за нарушение на член 1, параграф 6 от Съвета с мерките от 2015 г. до 2017 г. и решенията от 2019 г. трябва да се отхвърли.
IV.
Общият съд допуснал грешка при прилагане на правото по отношение на принципа на пропорционалност и го приложил неправилно към разглеждания случай.